b'\n_START_ARTICLE_\nBeing as an Ocean\n_START_SECTION_\nVuodet Vanguardina ja\xc2\xa0Dear G-d - (2011\xe2\x80\x932013)\n_START_PARAGRAPH_\nBeing As An Ocean oli alun perin nimelt\xc3\xa4\xc3\xa4n Vanguard, jossa he soittivat extreme-metallia kristillisell\xc3\xa4 sanomalla. P\xc3\xa4\xc3\xa4sty\xc3\xa4\xc3\xa4n kokeilemaan soundiaan enemm\xc3\xa4n, he alkoivat menett\xc3\xa4\xc3\xa4 kiinnostustaan extreme-metallia kohtaan ja sen sijaan hakivat enemm\xc3\xa4n post-hardcore-soundia.\xc2\xa0Demoversiot kappaleista\xc2\xa0"The Hardest Part Is Forgetting Those You Swore You Would Never Forget" ja "Humble Servant, Am I" striimattiin Vanguardin MySpace-sivulla 4. tammikuuta 2011. B\xc3\xa4ndi t\xc3\xa4m\xc3\xa4n j\xc3\xa4lkeen muutti nimens\xc3\xa4 Being as an Oceaniksi._NEWLINE_B\xc3\xa4ndin ensimm\xc3\xa4isen albumin kirjoitti kitaristi Tyler Ross heti b\xc3\xa4ndin perustamisen j\xc3\xa4lkeen. Dear G-d...\xc2\xa0\xc3\xa4\xc3\xa4nitettiin vanhassa The Palms -nimisess\xc3\xa4 hotellissa ja se l\xc3\xa4hetettiin Brian Hoodille miksattavaksi ja masteroitavaksi. Ensimm\xc3\xa4inen single albumilta oli sen nimikkokappalle, joka julkaistiin 3. tammikuuta 2012, ja se sai positiivista huomiota. Pian t\xc3\xa4m\xc3\xa4n j\xc3\xa4lkeen Jacob Prest liittyi b\xc3\xa4ndiin rytmikitaristiksi. Being as an Ocean\xc2\xa0kiersi yli kahdessakymmeness\xc3\xa4 maassa, muun muassa Kanadassa, Saksassa, Georgiassa, It\xc3\xa4vallassa, Isossa-Britanniassa ja Australiassa b\xc3\xa4ndien kuten Counterparts, Hundreth, Sierra, Liferuiner, Napoleon, ja The Elijah kanssa.\xc2\xa05. elokuuta 2013 julkaistiin b-puoli Dear G-d... -levylt\xc3\xa4 nimell\xc3\xa4 "The People Who Share My Name."\n_START_SECTION_\nB\xc3\xa4ndin sis\xc3\xa4isi\xc3\xa4 muutoksia, How We Both Wondrously Perish and nimikkoalbumi (2013\xe2\x80\x932015)\n_START_PARAGRAPH_\nVuonna 2013 Shad Hamawe ja Jacob Prest l\xc3\xa4htiv\xc3\xa4t yhtyeest\xc3\xa4 t\xc3\xa4ht\xc3\xa4imess\xc3\xa4 rauhallisempi el\xc3\xa4m\xc3\xa4 b\xc3\xa4ndin ulkopuolella. J\xc3\xa4ljelle j\xc3\xa4\xc3\xa4neet j\xc3\xa4senet alkoivat \xc3\xa4\xc3\xa4nitt\xc3\xa4m\xc3\xa4\xc3\xa4n uutta musiikkia samalla etsien uusia j\xc3\xa4seni\xc3\xa4. Connor Denis\xc2\xa0hardcore punk\xc2\xa0-b\xc3\xa4ndist\xc3\xa4 Sleep Patterns liittyi b\xc3\xa4ndiin uutena rumpalina. T\xc3\xa4ll\xc3\xa4 uudella ryhm\xc3\xa4ll\xc3\xa4 he alkoivat kirjoittamaan ja \xc3\xa4\xc3\xa4nitt\xc3\xa4m\xc3\xa4\xc3\xa4n uutta albumiaan jonka oli tarkoitus olla julkaistu jossakin kohtaa vuotta 2014. Michael McGough\xc2\xa0post-hardcore\xc2\xa0-yhtye The Elijahista, my\xc3\xb6s ilmoitettiin uudeksi kitaristiksi b\xc3\xa4ndiin. Helmikuun 25. p\xc3\xa4iv\xc3\xa4 he julkaisivat kansikuvan albumiin\xc2\xa0How We Both Wondrously Perish\xc2\xa0julkaisup\xc3\xa4iv\xc3\xa4m\xc3\xa4\xc3\xa4r\xc3\xa4n kera. Albumin ensimm\xc3\xa4inen single, "Death\'s Great Black Wing Scrapes the Air", julkaistiin iTunes-musiikkipalvelussa. Yhtye \xc3\xa4\xc3\xa4nitti albuminsa\xc2\xa0Atlantassa, Georgiassa\xc2\xa0Glow in the Dark Studiosilla ja julkaisivat sen 6. toukokuuta 2014._NEWLINE_Pian t\xc3\xa4m\xc3\xa4n j\xc3\xa4lkeen yhtye ilmoitti kolmannen albumin olevan ty\xc3\xb6n alla, ja ett\xc3\xa4 se julkaistaisiin vuonna 2015. Being as an Ocean oli\xc2\xa0Warped Tourilla\xc2\xa0mukana koko kiertueen ajan. 7. toukokuuta yhtye julkaisi ensimm\xc3\xa4isen kappaleen (nimelt\xc3\xa4\xc3\xa4n "Little Richie") uudelta albumilta, paljastivat julkaisup\xc3\xa4iv\xc3\xa4m\xc3\xa4\xc3\xa4r\xc3\xa4n sek\xc3\xa4 albumin kansikuvan.\xc2\xa0"Sleeping Sicarii", "Forgetting Is Forgiving the I", ja "Sins of The Father" julkaistiin my\xc3\xb6hemmin lis\xc3\xa4singlein\xc3\xa4. Being as an Ocean\xc2\xa0julkaistiin kes\xc3\xa4kuun 29. p\xc3\xa4iv\xc3\xa4 vuonna 2015.\n_START_SECTION_\nWaiting for Morning to Come (2015\xe2\x80\x93nykyp\xc3\xa4iv\xc3\xa4)\n_START_PARAGRAPH_\nLokakuun 11. 2015, Tyler Ross paljasti Twitteriss\xc3\xa4, ett\xc3\xa4 h\xc3\xa4n ty\xc3\xb6skenteli uuden laulun parissa.\xc2\xa0Muutamassa my\xc3\xb6hemm\xc3\xa4ss\xc3\xa4 tviitiss\xc3\xa4 h\xc3\xa4n mainitsi ty\xc3\xb6skentelev\xc3\xa4ns\xc3\xa4 yh\xc3\xa4 mainitun kappaleen parissa sek\xc3\xa4 lis\xc3\xa4ksi kertoi viel\xc3\xa4 kirjoittavansa toistakin kappaletta.\xc2\xa0Marraskuun 21. p\xc3\xa4iv\xc3\xa4 ilmoitettiin, ett\xc3\xa4 Connor Dennis erosi yhtyeest\xc3\xa4, jotta pystyisi ty\xc3\xb6skennell\xc3\xa4 paremmin eri b\xc3\xa4ndien ammattilaisrumpalina kiertueilla._NEWLINE_Helmikuun 25. p\xc3\xa4iv\xc3\xa4 yhtye julkaisi kappaleen nimelt\xc3\xa4 "Dissolve" yksitt\xc3\xa4isen\xc3\xa4 singlen\xc3\xa4, Ilmoittaen heid\xc3\xa4n allekirjoittaneen sopimuksen Equal Vision Recordsin kanssa ja ottaen Jesse Shelleyn (Sleepwaven liverumpalin) uudeksi rumpalikseen._NEWLINE_Vuoden 2016 viimeisin\xc3\xa4 viikkoina Being as an Ocean tiedotti, ett\xc3\xa4 nelj\xc3\xa4s studioalbumi nimelt\xc3\xa4\xc3\xa4n Waiting for Morning to Come\xc2\xa0julkaistaisiin\xc2\xa09. kes\xc3\xa4kuuta 2017. Albumia ei kuitenkaan julkaistu t\xc3\xa4n\xc3\xa4 p\xc3\xa4iv\xc3\xa4m\xc3\xa4\xc3\xa4r\xc3\xa4n\xc3\xa4. B\xc3\xa4ndilt\xc3\xa4 tai levy-yhti\xc3\xb6lt\xc3\xa4 ei tullut selityst\xc3\xa4 siihen, miksi albumia ei julkaistu ilmoitettuna p\xc3\xa4iv\xc3\xa4n\xc3\xa4.\xc2\xa0\xc2\xa0 Elokuun 14., 2017 Tyler Ross ilmoitti, ett\xc3\xa4 oli ostanut ja varmistanut oikeudet albumiin, ja ett\xc3\xa4 yhtye julkaisisi albumin itsen\xc3\xa4isesti ilman levy-yhti\xc3\xb6t\xc3\xa4 8. syyskuuta.\xc2\xa0Yhtye ilmoitti virallisesti elokuun 19. p\xc3\xa4iv\xc3\xa4, ett\xc3\xa4 heist\xc3\xa4 oli tullut kokonaan riippumaton yhtye sen j\xc3\xa4lkeen, kun he purkivat sopimuksen Equal Visionin kanssa. Seuraavan muutaman viikon kuluessa b\xc3\xa4ndi julkaisi kaksi uutta single\xc3\xa4 albumilta, joista ensimm\xc3\xa4inen oli nimelt\xc3\xa4\xc3\xa4n "Thorns" ja toinen "Black and Blue", joka oli my\xc3\xb6s esitetty liven\xc3\xa4 ennen julkaisuaan.\xc2\xa0Hein\xc3\xa4kuun\xc2\xa020., 2018, yhtye julkaisi singlen "Alone" albumin deluxe-versiolta.\n_START_SECTION_\nTyyli, vaikutukset ja nimi\n_START_PARAGRAPH_\nYhtyeen musiikkia on kuvailtu\xc2\xa0post-hardcoreksi\xc2\xa0sek\xc3\xa4\xc2\xa0melodiseksi hardcoreksi. AllMusicin\xc2\xa0kirjoittaja Gregory Heaney kuvaili heit\xc3\xa4\xc2\xa0"post-hardcore-b\xc3\xa4ndiksi melodisella ja surumielisell\xc3\xa4 soundilla h\xc3\xb6ystettyn\xc3\xa4 aggression purskahduksina",\xc2\xa0kun taas Indie Vision Music totesi, ett\xc3\xa4 yhtyeen musiikki sekoitti\xc2\xa0 "melodista hardcorea, Explosions in the Sky\xc2\xa0-tyylist\xc3\xa4\xc2\xa0tunnelmallista rockia\xc2\xa0sek\xc3\xa4\xc2\xa0La Disputen, Listenerin ja MewithoutYoun kaltaista "spoken word"\xc2\xa0-puhemusiikkia".\xc2\xa0Laulaja Joel Quartucciota on noteerattu "intohimoisesta suullisesta ulosannista" h\xc3\xa4nen "spoken wordin ja perinteisen k\xc3\xa4rsimyst\xc3\xa4yteisen huutolaulun sekoituksen maalaaman intohimoisen kudoksen" vuoksi.\xc2\xa0Connor Denisin ja Michael McGoughin lis\xc3\xa4\xc3\xa4minen yhtyeeseen viitoitti muutosta heid\xc3\xa4n tyyliss\xc3\xa4\xc3\xa4n, kun taas\xc2\xa0Dear G-d... "esitteli paljon ihmistunteita sen \xc3\xa4\xc3\xa4rimm\xc3\xa4isen henkil\xc3\xb6kohtaisilla sanoituksillaan, How We Both Wondrously Perish p\xc3\xa4\xc3\xa4sti vapaaksi paljon sen tunteesta loistavalla musikaalisuudellaan yhtyeen tiukennettua instrumentointiaan ja lis\xc3\xa4nneen uutta dynamiikkaa soundiinsa ja uuden kitaristi-laulaja Michael McGoughin tuoneen suurimman muutoksen"._NEWLINE_Debyyttialbuminsa sanoituksien, joita kutsutaan "syd\xc3\xa4mellisiksi", b\xc3\xa4ndi kertoo puhuvan el\xc3\xa4m\xc3\xa4nkokemuksista, tunteista, ajatuksista ja keskusteluista, joita Quartuccio "k\xc3\xa4vi l\xc3\xa4pi Jumalasta (\'G-d\'), toivosta, rakkaudesta, n\xc3\xb6yryytyksest\xc3\xa4, voimasta, kivusta, masennuksesta, menetyksest\xc3\xa4 ja el\xc3\xa4m\xc3\xa4st\xc3\xa4".\xc2\xa0\xc2\xa0N\xc3\xa4m\xc3\xa4 asiat pysyiv\xc3\xa4t p\xc3\xa4\xc3\xa4asiallisena inspiraationa sanoituksille my\xc3\xb6hemmill\xc3\xa4kin albumeilla. Vaikka heid\xc3\xa4t usein leimataankin kristilliseksi b\xc3\xa4ndiksi, he kiist\xc3\xa4v\xc3\xa4t sen kertoen olevansa "kristittyj\xc3\xa4 ihmisi\xc3\xa4, jotka rakastavat kirjoittaa musiikkia" toivoen, ettei heit\xc3\xa4 asetettaisi "kristillinen yhtye" -nimikkeen alle.\xc2\xa0_NEWLINE_Heid\xc3\xa4n aikaisia esikuvia olivat mm. MewithoutYou, Sigur R\xc3\xb3s, Oceana, Bring Me the Horizon, Listener, Verse, Comeback Kid, Underoath, Touch\xc3\xa9 Amor\xc3\xa9, and La Dispute. B\xc3\xa4ndin nimen pohjalla on\xc2\xa0Mahatma Gandhin\xc2\xa0sitaatti:\xc2\xa0"Et saa menett\xc3\xa4\xc3\xa4 uskoasi ihmiskuntaan. Ihmiskunta on valtameri; jos jotkut pisarat ovat likaisia, valtameri ei siltik\xc3\xa4\xc3\xa4n muutu likaiseksi."'